Official Journal C 258 , 09/09/2000 P. 0005 - 0005



Emendi lil-linji dwar l-għajnuna reġjonali nazzjonali (2000/K 258/06) (Test b'relevanza għaż-ŻEE) Il-punti 3.10.4, 4.15, 4.16 u 4.17 tal-linji dwar l-għajnuna reġjonali nazzjonali [1] huma hawn mibdulin bit-test li ġej: "3.10.4 Ir-reġjuni b'densità baxxa ta' popolazzjoni u r-reġjuni l-aktar imbegħda: - bla ħsara għal limiti ta' kull Stat Membru msemmi fil-punt 3.9, ir-reġjuni b'densità tal-popolazzjoni ta' anqas minn 12,5 abitanti kull kilometru kwadru (19) u r-reġjuni l-aktar periferiċi jistgħu wkoll jikkwalifikaw għad-deroga n-kwistjoni. Għajnuna għat-tħaddim 4.15. L-għajnuna reġjonali li għandha l-iskop li tnaqqas l-ispejjeż kurrenti ta' ditta (għajnuna għat-tħaddim) hija normalment projbita. Eċċezzjonalment,, madankollu, l-għajnuna ta' din ix-xorta tista' tingħata f'reġjuni eligibbli taħt id-deroga fl-Artikolu 87(3)(a) [2] tat-Trattat sakemm dan huwa ġustifikat fit-termini tal-kontribuzzjonijiet tagħha għall-iżvilupp reġjonali u n-natura tagħha u l-livell tagħha huwa proporzjonali għan-nuqqasijiet li tfittex biex ittaffi(36). Huwa d-dmir ta' l-Istat Membru li juri l-eżistenza ta' kwalunkwe nuqqasijiet u jkejjel l-importanza tagħhom. L-għajnuna għat-tħaddim għandha tkun limitata biż-żmien u mnaqqsa progressivament. 4.16. Eċċezzjonalment, l-għajnuna għat-tħaddim li ma tkunx la mnaqqsa progressivament u l-anqas limitata biż-żmien tista' tkun awtorizzata sakemm il-kondizzjonijiet hawn taħt imsemmija jiġu milqugħa. 4.16.1. Fir-reġjuni l-aktar periferiċi li jikkwalifikaw għall-eżenzjoni taħt l-Artikolu 87(3)(a) u (ċ) tat-Trattat, u fir-reġjuni ta' densità baxxa ta' popolazzjoni li jikkwalifikaw għall-eżenzjoni jew taħt l-Artikolu 87(3)(a) jew taħt 87(3)(ċ) fuq il-bażi tat-test tad-densità tal-popolazzjoni li hemm riferenza għalih fil-punt 3.10.4, l-għajnuna li la hi mnaqqsa progressivament u l-anqas ma hi limitata biż-żmien u hija ntiża biex tagħmel tajjeb in parti għall-ispejjeż addizzjonali tat-trasport (37) tista' tiġi awtorizzata taħt kondizzjonijiet speċjali (38). Huwa d-dmir ta' l-Istat Membru li jipprova li tali spejjeż addizzjonali jeżistu u li jiddeċiedi l-ammont tagħhom. 4.16.2. Barra minn dan, fir-reġjuni l-aktar periferiċi li jikkwalifikaw għall-eżenzjoni taħt l-Artikolu 87(3)(a) u (ċ) tat-Trattat, l-għajnuna li la hija mnaqqsa progressivament u l-anqas limitata biż-żmien tista' tiġi awtorizzata sakemm hija ntiża biex tagħmel tajjeb għall-ispejjeż addizzjonali li jqumu mill-insegwiment ta' l-attività ekonomika mill-fatturi identifikati fl-Artikolu 299(2) tat-Trattat, il-permanenza u t-tagħqid li severament ifixklu l-iżvilupp ta' tali reġjuni (il-bgħid, l-insularità, ċ-ċokon, it-topografija u l-klima diffiċili, u d-dipendenza ekonomika fuq ftit prodotti). Huwa d-dmir ta' l-Istat Membru li jiddeċiedi l-ammont ta' l-ispejjeż addizzjonali u li jipprova li huma maghquda mal-fatturi identifikati fl-Artikolu 299(2). L-għajnuna proposta għandha tiġi ġustifikata fit-termini tal-kontribuzzjoni tagħha għall-iżvilupp reġjonali, u n-natura tagħha; il-livell tagħha jrid ikun proporzjonali għall-ispejjeż addizzjonali li għalihom għandha tagħmel tajjeb. Il-livell tal-kumpens għall-ispejjeż addizzjonali irid ikun ukoll eżaminat fuq il-bażi tal-livell ta' l-iżvilupp miksub mir-reġjun. Fl-aħħarnett, l-għajnuna tiġi awtorizzata mill-Kummissjoni għal perijodu li jispiċċa l-aktar tard fit-tmiem tal-perijodu ta' validità tal-mapep ta' l-għajnuna reġjonali nazzjonali li jkunu jgħoddu fiż-żmien ta' l-approvazzjoni mill-Kummissjoni ta' l-iskema sabiex wieħed jassigura li ri-evalwazzjoni regolari tal-livell ta' għajnuna jiggarantixxi ir-relevanza tagħha fit-tul għas-sitwazzjoni tar-reġjun konċernat. 4.17. L-għajnuna ta' tħaddim intiża biex tħeġġeġ l-oġġetti għall-esportazzjoni bejn L-Istati Membri mhiex permessa." Il-Kummissjoni għandha tapplika dawn l-emendi, mid-data li fiha d-deċiżjoni tkun notifikata lill-Istati Membri, għan-notifiki ta' l-għajnuna ġdida ta' l-Istat u għal dawk in-notifiki li dwarhom ma tkunx ittieħdet deċiżjoni sa' dik id-data. "L-għajnuna kollha li mhiex skond il-ligi" fis-sens tal-punt (f) ta' l-Artikolu 1 tar-Regolament tal-Kunsill (KE) Nru 659/1999 [3] għandha tkun stmata skond ir-regoli u l-linji li jeżistu fiż-żmien li tingħata l-għajnuna. [1] ĠU C 74, ta' l-10.3.1998, p. 9. [2] Numerazzjoni ġdida issegwi t-Trattat ta' Amsterdam. [3] ĠU L 83, tas-27.3.1999, p. 1. --------------------------------------------------